wickkiey/tamil-wikipedia-chunked huggingface dataset:
# மாவட்ட ஆசிரியர் கல்வி மற்றும் பயிற்சி நிறுவனம், வானரமுட்டி

**மாவட்ட ஆசிரியர் கல்வி மற்றும் பயிற்சி நிறுவனம் - வானரமுட்டி** (District Institute of Education and Training, Vanaramutti) இந்தியாவின் தமிழ்நாட்டில் தூத்துக்குடி மாவட்டத்தில் உள்ள வானரமுட்டி எனும் ஊரில் அமைந்துள்ளது. இது மத்திய அரசின் அங்கீகாரத்துடன் ஏற்படுத்தப்பட்ட ஒரு கல்வி நிறுவனமாகும். மாவட்டத்தில் அனைத்து நிலைகளிலும் தரமான கல்வி வழங்கப்படுவதை உறுதிசெய்வதே நிறுவனத்தின் நோக்கம் ஆகும்.
# மாவட்ட ஆசிரியர் கல்வி மற்றும் பயிற்சி நிறுவனம், வானரமுட்டி

## செயல்பாடுகள்

- பள்ளிகளுக்கான வழிகாட்டல் வழங்குவது.
- கற்றல் கற்பித்தலில் தொடர் ஆராச்சிகளை மேற்கொள்வது.
- புதிய கற்பித்தல் மற்றும் மதிப்பீட்டு உத்திகளை உருவாக்குவது.
- ஆசிரியர்களுக்கு பணி முன் மற்றும் பணியிடைப் பயிற்சிகளை வடிவமைத்து வழங்குதல்.
- கல்வி சார்ந்த உள்ளீடுகளை மற்ற துறைகளுக்கு வழங்குதல்.
# மாவட்ட ஆசிரியர் கல்வி மற்றும் பயிற்சி நிறுவனம், வானரமுட்டி

## துறைகள்

1. பணி முன் பயிற்சித் துறை
1. பணியிடைப் பயிற்சித் துறை
1. மாவட்ட கருவுல அலகு
1. திட்டமிடுதல் மற்றும் மேலாண்மைத்த துறை
1. கல்வி நுட்பவியல் துறை
1. பணி அனுபவத் துறை
1. பாடத்திட்ட பொருள் வளர்ச்சி மற்றும் மதிப்பீட்டுத் துறை
# வெப்பச் சமன்பாடு

**வெப்பச் சமன்பாடு** (*Heat equation*) என்பது ஒரு பொருளிலோ, பரப்பிலோ, பகுதியிலோ வெப்பப்பரவலைக் காட்டப் பயன்படும் ஒரு சமன்பாடு ஆகும்.
இது ஒரு பரவளைய பகுதிவகைக்கெழுச் சமன்பாடாக, அப்பகுதியில் நேரத்தைப் பொறுத்து வெப்பநிலையில் ஏற்படும் மாறுபாட்டை விளக்குகிறது.
# வெப்பச் சமன்பாடு

## சமன்பாடு

<math>x, y, z</math> என்பவை இடத்தைக் குறிக்கும் மாறிகளாகவும் (பார்க்க: கார்ட்டீசியன் ஆய முறைமை) <math>t</math> என்பது நேரத்தைக் குறிக்கும் மாறியாகவும் இருக்கும்போது, <math>u(x,y,z,t)</math> என்ற சார்பின் வெப்பச் சமன்பாடு,
: <math>\frac{\partial u}{\partial t} -\alpha\(\frac{\partial^2u}{\partial x^2}+\frac{\partial^2u}{\partial y^2}+\frac{\partial^2u}{\partial z^2}\)=0</math>
என்பதாக இருக்கும். இதையே பொதுவில் (எந்தவொரு ஆள்கூற்று முறைமைக்கும் பொருந்துமாறு கீழ்க்கண்டவாறு எழுதலாம்.  
இங்கு α என்பது மிகை மாறிலியாகும், Δ அல்லது ∇^2 என்பது லேப்லாசுக் குறியீடு. வெப்பநிலைப் பரவல் குறித்த சமன்பாடு எனில், α என்பது வெப்பப் பரவல் திறன் ஆகும். இதில், u(x,y,z,t ) என்பது வெப்பச்சார்பு ஆகும்.
# வெப்பச் சமன்பாடு

## பொதுவிளக்கம்

<math>u</math> என்னும் சார்பு ஒன்று <math>(x,y,z)</math> என்னும் இடத்தின் வெப்பநிலையை விவரிக்கிறது எனில், இச்சார்பு நேரத்தைப் பொறுத்து வெப்ப மாறுபாட்டிற்கேற்றவாறு மாறிக்கொண்டேயிருக்கும். நேரத்தில் இந்த வெப்ப மாறுபாட்டு அளவினைக் கணக்கிட வெப்பச் சமன்பாடு பயன்படுகிறது.
<math>u(x,y,z,t)</math> சார்பின் மாறுபாட்டு விகிதம் *u* வளைவரையின் மாறுபாட்டு விகிதத்திற்கு நேர்விகிதத்தில் இருக்கும்.  
வலதுபுறம் உள்ள படத்தில் ஒரு இரும்புப் பட்டையில் வெப்பமாற்றம் நிகழ்வது காட்டப்பட்டுள்ளது. வெப்பச் சமன்பாட்டின் சுவையான பண்பு ஒன்று - மிகுமக் கோட்பாடு - *u* - இன் அதிகபட்ச மதிப்பானது, பரப்பின் முனைபுள்ளியிலோ அல்லது கணக்கிடக் குறைந்த நேரத்திலோ அமையும் என்கிறது. வெப்பமானது வெப்ப மூலத்திலோ அல்லது தொடக்க நேரத்திலோ கிடைக்கப்பெறும் என்று இது காட்டுகிறது. ஏனெனில் வெப்பமானது பரவும், ஆனால் அதை ஒன்றுமில்லாமல் உருவாக்க இயலாது. இப்பண்பு பரவளைய வகைகெழுச்சமன்பாட்டின் பயன்பாடு ஆகும்.
# வெப்பச் சமன்பாடு

## இயற்பியல் சமன்பாடு

### ஒரு பரிமாணச் சமன்பாடு

வெப்பச் சமன்பாடானது பூரியர் விதி மற்றும் ஆற்றல் காப்பு விதியிலிருந்து பெறப்படுகிறது.
அதாவது, ஒரலகு பரப்பில் உள்ள வெப்ப மாறுபாட்டு விகிதமானது, மொத்தப் பரப்பில் வெப்பச் சார்பின் எதிர்மதிப்பிற்கு, நேர்விகிதத்தில் அமையும்.
:<math>\mathbf{q} = - k \, \nabla u \ </math>
இங்கு <math>k</math> என்பது வெப்பக் கடத்துதிறன் ஆகவும், <math>u</math> வெப்பநிலையாகவும் அமையும். ஒற்றைப் பரிமாணத்தில்,
:<math>q = -k \frac{\partial u}{\partial x} \,</math>.
என்று அமையும்.
# வெப்பச் சமன்பாடு

## இயற்பியல் சமன்பாடு

### முப்பரிமானச் சமன்பாடு

முப்பரிமான வெளியில் உள்ள ஒருபடித்தான ஊடகத்தில் வெப்ப அலைபரவல் சமன்பாடு  
:<math>{\partial u\over \partial t} = \alpha \nabla^2 u =
\alpha \({\partial^2 u\over \partial x^2 } +
{\partial^2 u\over \partial y^2 } +
{\partial^2 u\over \partial z^2 }\)</math>&ensp;<math> = \alpha ( u_{xx} + u_{yy} + u_{zz} ) \quad </math>
இங்கு
- *u* = *u*(*x*, *y*, *z*, *t*) என்பது வெப்பச்சார்பு;
- <math>\frac{\partial u}{\partial t}</math> என்பது வெப்ப மாறுபாட்டு விகிதம் ;
- *u<sub>xx</sub>*, *u<sub>yy</sub>*, மற்றும் *u<sub>zz</sub>* என்பவை *x*, *y*, and *z* ஆகிய திசையில் அமைந்த வகைக்கெழுக்கள்.
# ஆண்டர்சன் தேவாலயம், சென்னை

**அன்டர்சன் சர்ச்,** தென்னிந்திய மாநிலமான தமிழ்நாட்டின் தலைநகரான சென்னையிலுள்ள பியரி கோர்னெர் பகுதியில் உள்ள பழமையான தேவாலயங்களில் ஒன்றாகும். 1845 ஆம் ஆண்டில் ஆண்டர்சன் ஒரு கல்வி நிறுவனமாக கட்டப்பட்டார். இந்த தேவாலயம் ஆண்டர்சன் என்பவரால் பெயரிடப்பட்டது, இது ஸ்காட்லாந்தின் மிஷினரி என்ற பெயரில் அமைக்கப்பட்டது.  
ஆண்டர்சன் சர்ச் மணிநேர பிரார்த்தனை மற்றும் தினசரி சேவையுடன் பணிபுரியும் தேவாலயம் மற்றும் கிறிஸ்தவத்தின் புராட்டஸ்டன்ட் பிரிவைப் பின்பற்றுகிறது. நவம்பர் மாதத்தில் ஒவ்வொரு ஆண்டும் அறுவடை திருவிழாவும் கொண்டாடப்படுகிறது. நவீன காலங்களில், தென்னிந்தியாவின் திருச்சபையின் சென்னை மாகாணத்தின் கீழ் உள்ளது. இது பாரிஸ் கார்னரின் மிக முக்கிய அடையாளங்களில் ஒன்றாகும்.
# ஆண்டர்சன் தேவாலயம், சென்னை

## கட்டிடக்கலை

தேவாலயத்தில் செங்கல் சுவர்கள், களிமண் கண்ணாடி ஜன்னல்கள் மற்றும் சிஷோலம் பாணியிலான குவிமாடம் ஆகியவை உள்ளன. இந்த பலிபீடம் வழக்கமான மெத்தடிஸ்ட் படங்கள் மற்றும் பக்தர்களுக்காக ஒரு பிரார்த்தனை மண்டபம். ஆண்டர்சன் மற்றும் இயேசு கிறிஸ்துவின் அரண்மனைகள் பக்தர்களை எதிர்கொண்டுள்ள சுவர்களில் காணப்படும் கண்ணாடி அறைகளில் வைக்கப்பட்டுள்ளன. தேவாலயத்தின் மாநாட்டு மண்டபமாக மாறும் கல்லூரி மண்டபம், நங்கூரங்களுடன் பூசப்பட்டிருக்கிறது. கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் தமிழ்நாடு அத்தியாயத்தின் தலைசிறந்த மரபுரிமை கட்டிடத்தை இந்த தேவாலயம் அறிவித்துள்ளது. சென்னை சென்னை பெருநகர அபிவிருத்தி அதிகாரசபை (சி.எம்.டி.ஏ) கீழ் பாரம்பரிய கட்டடங்களின் கட்டம் I பட்டியல்.
# ஆண்டர்சன் தேவாலயம், சென்னை

## வரலாறு

இந்த தேவாலயம் ஜான் ஆண்டர்சன் (1805-1855), ஸ்காட்லாந்தின் மிஷனரி என்ற பெயரில் அமைக்கப்பட்டது. 1835 ஆம் ஆண்டில் எகுமாரில் பொதுச் சபை பள்ளியின் பெயரில் ஒரு கல்வி நிறுவனத்தை நிறுவியதாக நம்பப்படுகிறது. இது 1838 ஆம் ஆண்டில் சென்னையில் ஜார்ஜ் டவுன் பகுதிக்கு மாற்றப்பட்டது. பின்னர் 1845 இல் சென்னையிலுள்ள ஸ்காட்லாந்தின் மையப்பகுதியின் சுதந்திர தேவாலயமாக மாறியது. 1867 ஆம் ஆண்டில் இந்த வளாகத்தில் ஆரம்பிக்கப்பட்ட மெட்ராஸ் கிறிஸ்டியன் கல்லூரி, ஆரம்பத்தில் ஒரு பள்ளியாகவும் பின்னர் ஒரு கல்லூரியாகவும் மாறியது. 1876 ஆம் ஆண்டில் இந்த கல்லூரி தாம்பரம் சென்றது. 1937 ஆம் ஆண்டில் இந்த தேவாலயம் வளாகத்தில் மட்டுமே செயல்பட்டு வந்தது. சேப்பல் முதலில் கல்லூரி சேப்பல் என அழைக்கப்பட்டது, ஆனால் ஆண்டர்சன் சர்ச்சின் பிற்பகுதியில் ஆண்டர்சன் இறந்த பிறகு அறியப்பட்டது.
# ஆண்டர்சன் தேவாலயம், சென்னை

## வழிபாடு நடைமுறைகள்

தேவாலயத்தில் உள்ள குருக்கள் முதலில் ஆங்கிலம் மட்டுமே இருந்தனர், ஆனால் நவீன காலத்தில், தமிழ் மக்களும் அனுமதிக்கப்பட்டனர். நவீன காலங்களில் திருச்சபை தென்னிந்திய திருச்சபையின் சென்னை மாகாணத்தினால் நிர்வகிக்கப்படுகிறது. ஞாயிற்றுக்கிழமை காலை 8 மணி, 8:30 மணி, மாலை 5 மணி மற்றும் ஞாயிற்றுக்கிழமைகளில் காலை 8:30 மணி முதல் மாலை 6 மணி வரை மாலை திருவிழா நடைபெறும். கோவிலின் திருவிழா எட்டு நாட்கள் கிறிஸ்துமஸ் தினத்தில் கொண்டாடப்படுகிறது. டிசம்பர் 24 ம் தேதி கொடியிடுதல் மற்றும் 2 ஜனவரி அன்று ஒரு விருந்து மற்றும் மத விரிவுரைகளுடன் முடிவடைகிறது. தேவாலயத்தின் 150 வது ஆண்டு விழா மார்ச் 3, 2009 இல் சிறப்பு பிரார்த்தனைகளும் விரிவுரையும் வழங்கப்பட்டது.
# கோப நாடு

**கோபர்கள் நாடு** அல்லது **கோப இராச்சியம்** (Gopa Rashtra or Gopa kingdom) பண்டைய சமசுகிருத இலக்கியங்களில் பரத கண்டத்தின் மத்திய மற்றும் மேற்குப் பகுதிகளை, விருஷ்ணி குலத்தில் பிறந்த ஸ்ரீகிருஷ்ணரின் முன்னோர்கள் ஆண்டதாக கூறப்படுகிறது.  
கல்வெட்டுக் குறிப்புகளின் கோபா நாடு, சாளுக்கியப் பேரரசில் தற்கால மகாராட்டிரம் மற்றும் கோவா பகுதிகளை உள்ளடக்கியதாக இருந்தது. குப்தப் பேரரசர் ஸ்கந்தகுப்தர் மற்றும் சாளுக்கியர் காலத்திய ஜூனாகத் கல்வெட்டுக் குறிப்புகளில், கோப நாடு, ஆடு, மாடுகள் மேய்க்கும் யாதவர்கள் வாழ்ந்த பகுதி என ஆவணப்படுத்தியுள்ளது.  
கௌடில்யர், கோப இராச்சிய மக்கள் வேளாண்மை, கால் நடைகளை மேய்த்தல் மற்றும் ஆயுதம் தாங்கி போர் புரியும் ஆற்றல் படைத்தவர்கள் என தனது நூலில் குறித்துள்ளார். கோவா எனும் சொல் ஆடு, மாடுகள் மேய்க்கும் இனத்தவர்கள் வாழ்ந்த கோப இராச்சியத்திலிருந்து உருவானது.
# கோப நாடு

## வரலாறு

பண்டைய பரத கண்டத்தின் கோப இராச்சியம் குறித்து மகாபாரத இதிகாசத்தில் கூறப்பட்டுள்ளது.  
முன்னர் கோப இராஷ்டிரத்தின் பகுதியாக கோவா இருந்தது. கோப இராஷ்டிரம் எனும் பெயரே (தற்கால கோவா பகுதி) **கோமாந்த்**, **கோமாந்தகம்**, **கோபராஷ்டிரம்** என பல பெயர்களில் அழைக்கப்படுகிறது.
# கோப நாடு

## இதனையும் காண்க

- பண்டைய பரத நாடுகள்
# கீழ ராஜ வீதி (புதுக்கோட்டை)

**கீழ ராஜ வீதி** என்பது தமிழ்நாட்டின் புதுக்கோட்டை நகராட்சியில் அமைந்துள்ள முக்கிய வீதியாகும். புதுக்கோட்டையின் பெரும்பான்மையான வணிக நிறுவனங்கள், முக்கிய வங்கிகள் இந்த வீதியில் அமைந்துள்ளதால் புதுக்கோட்டையின் வணிகப்பாிமாற்றம் அதிகம் நடைபெறும் இடமாக இது இருக்கிறது.
# கீழ ராஜ வீதி (புதுக்கோட்டை)

## அமைப்பு

புதுக்கோட்டை நகரானது மன்னராட்சி காலத்தில் திட்டமிட்டு கட்டப்பட்ட நகரமாதலால் இந்த கீழ ராஜ வீதி வடக்கு தெற்காக சுமார் 1 கிலோ மீட்டர் நீளத்தில் ஒரே நேராக அமைந்துள்ளது.
# கீழ ராஜ வீதி (புதுக்கோட்டை)

## போக்குவரத்து

மக்கள் அதிகம் கூடும் சாலை என்பதால் பெறும்பாலான நேரங்களில் சரக்குந்து, பேருந்து போக்குவரத்து தடை செய்யப்பட்ட வீதியாகும். காலை மாலை நேரங்களில் போக்குவரத்து நெரிசல் ஏற்படுகிறது. இருசக்கர வாகனங்களுக்கும், மகிழுந்துகளுக்கும் இவ்வீதியில் செல்ல அனுமதி உண்டு. இருப்பினும் பொங்கல், தீபாவளி காலங்களில் எந்த வாகனங்களும் செல்ல அனுமதிக்கப்படுவதில்லை.
# கீழ்அரசம்பட்டு

**கீழ்அரசம்பட்டு** (*Kilarasampet*) என்பது தமிழ்நாட்டின், இராணிப்பேட்டை மாவட்டத்தில் கீழ்அரசம்பட்டு ஊராட்சியில் அமைந்துள்ள ஒரு சிறிய கிராமமாகும். வேலூர், சென்னை, பெங்களூரு போன்ற இடங்களுக்கு வேலை செய்பவர்களின் சிறிய துணை நகரமாக இது உள்ளது.
# கீழ்அரசம்பட்டு

## போக்குவரத்து

### சாலைவழி

கீழ்அரசம்பட்டு நன்கு இணைக்கப்பட்ட சாலைகளைக் கொண்டுள்ளது. இது சென்னையிலிருந்து 150 கிலோமீட்டர் தொலைவிலும், கணியம்பாடியில் இருந்து 8 கிலோமீட்டர் தொலைவிலும், வேலூரில் இருந்து 19 கிலோமீட்டர் தொலைவிலும் உள்ளது. கீழ் அரசம்பட்டானது தேசிய நெடுஞ்சாலை 67 க்கு அருகிலேயே அமைந்துள்ளது. இது சாலை அதனுடன் வழியாக இணைக்கப்பட்டுள்ளது. வேலூர், ஆரணி, திருவண்ணாமலை போன்ற மாநிலத்தின் பிற பகுதிகளையும் அருகிலுள்ள நகரங்களையும் இணைக்கும் பேருந்து சேவைகளை தமிழ்நாடு அரசு போக்குவரத்துக் கழகம் வழங்குகிறது. இதன் அமைவிடம் 12°45'49.2"N 79°06'10.7"E
# கீழ்அரசம்பட்டு

## போக்குவரத்து

### தொடருந்து

கீழ்அரசம்பட்டு கிராமத்தில் எந்த தொடருந்து நிலையமும் கிடையாது என்றாலும் இதன் அருகில் உள்ள ரயில் நிலையங்கள் உள்ளன.
- காட்பாடி சந்திப்பு தொடருந்து நிலையம்
- கனியம்பாடி தொடருந்து நிலையம்
- கண்ணமங்கலம் தொடருந்து நிலையம்
# கீழ்அரசம்பட்டு

## போக்குவரத்து

### வான்வழி

அருகிலுள்ள விமான நிலையம் வேலூர் (20 கிலோமீட்டர் (12 மைல்)).
# கீழ்அரசம்பட்டு

## மேற்கோள்

https://www.google.co.in/maps/place/12%C2%B045'49.2%22N+79%C2%B006'10.7%22E/@12.764254,79.0977702,16z/data=!4m5!3m4!1s0x0:0x0!8m2!3d12.763668!4d79.102963?hl=en
# புதுக்கோட்டை மாவட்டத்தில் கல்வி

புதுக்கோட்டை மாவட்டத்தில் கல்வி எனும் இக்கட்டுரை இந்தியாவின் தமிழ்நாடு மாநிலத்திலுள்ள புதுக்கோட்டை மாவட்டத்தின் கல்வி நிலையைப் பற்றிக் கூறுகிறது.புதுக்கோட்டை மாவட்டத்தின் கல்வியறிவு வீதம் 2011 கணக்கெடுப்பின்படி 77.76% ஆகும்.இது 2001 மக்கள் தொகை கணக்கெடுப்பிலிருத்து 6.64% அதிகரித்துள்ளது 2001 தேசிய மக்கள் தொகை கணக்கீட்டின் படி புதுக்கோட்டை மாவட்ட கல்வியறிவு விதம் 71.12% ஆகும்) . இவ்வீதம் மாநில சராசரியை (80.33%) விட குறைவாகும்.
# புதுக்கோட்டை மாவட்டத்தில் கல்வி

## கல்வி நிறுவனங்களில் மாணவர் ஆசிரியர் எண்ணிக்கை

2015-2016 ஆண்டு நிலவரப்படி புதுக்கோட்டை மாவட்டத்தில் உள்ள பல்வேறு வகையான கல்வி நிறுவனங்களில் பயிலும் மாணவர்கள் எண்ணிக்கை மற்றும் பணியாற்றும் ஆசிரியர்கள் விவரம் பின்வருமாறு  
| வரிசை எண் | கல்வி நிறுவனங்கள் | மாணவர்கள் | மாணவிகள் | மொத்தம் | ஆண் ஆசிரியர்கள் | பெண் ஆசிரியர்கள் | மொத்தம் |  |
| --- | --- | --- | --- | --- | --- | --- | --- | --- |
| 1 | கலை அறிவியல் கல்லூரிகள் | 5404 | 12479 | 17883 | 295 | 437 | 732 |  |
| 2 | பொறியியற் கல்லூரிகள் | 9460 | 4273 | 13669 | 619 | 418 | 1037 |  |
| 3 | பல்தொழில்நுட்பக் கல்லூரிகள் | 11608 | 965 | 12255 | 641 | 279 | 920 |  |
| 4 | கல்வியியல் கல்லூரிகள் | 404 | 1189 | 1593 | 148 | 105 | 263 |  |
| 5 | வேளாண் கல்லூரிகள் | 87 | 92 | 179 | 12 | 9 | 21 |  |
| 6 | ஆசிரியர் பயிற்சி நிறுவனங்கள் | 32 | 449 | 481 | 45 | 25 | 70 |  |
| 7 | செவிலியர் பயிற்சிக் கல்லூரிகள் | 33 | 199 | 232 | 2 | 14 | 16 |  |
| 8 | தொடக்கப்பள்ளிகள் | 30070 | 29469 | 59539 | 1176 | 1688 | 2864 |  |
| 9 | நடுநிலைப்பள்ளிகள் | 24086 | 22359 | 46445 | 1093 | 1166 | 2259 |  |
| 10 | உயர்நிலைப்பள்ளிகள் | 33358 | 32025 | 65383 | 1152 | 2067 | 3219 |  |
| 11 | மேல்நிலைப்பள்ளிகள் | 24086 | 22359 | 46445 | 1093 | 1166 | 2259 |  |
| 12 | சிறப்புப் பள்ளிகள் | 50 | 35 | 85 | 5 | 14 | 19 |  |
| 13 | தொழிற்பயிற்சி நிலையங்கள் | 1160 | 172 | 1332 | 104 | 16 | 120 |  |
| மாவட்டத்தில் | மொத்தம் | 139838 | 126065 | 265521 | 6385 | 7404 | 13799 | } |
# புதுக்கோட்டை மாவட்டத்தில் கல்வி

## கல்லூரிக்கல்வி நிறுவனங்களின் விவரம்

| வரிசை எண் | கல்வி நிறுவனங்கள் | எண்ணிக்கை |  |
| --- | --- | --- | --- |
| 1 | கலை அறிவியல் கல்லூரிகள் | 11 |  |
| 2 | பொறியியற் கல்லூரிகள் | 11 |  |
| 3 | பல்தொழில்நுட்பக் கல்லூரிகள் | 22 |  |
| 4 | கல்வியியல் கல்லூரிகள் | 19 |  |
| 5 | வேளாண் கல்லூரிகள் | 2 |  |
| 6 | ஆசிரியர் பயிற்சி நிறுவனங்கள் | 9 |  |
| 7 | செவிலியர் பயிற்சிக் கல்லூரிகள் | 5 | } |
# புதுக்கோட்டை மாவட்டத்தில் கல்வி

## பள்ளிக்கல்வி

### தொடக்கக்கல்வி நிறுவனங்கள்

2015-2016 ஆண்டு நிலவரப்படி புதுக்கோட்டை மாவட்டத்தில் மொத்தம் 1103 தொடக்ப்பள்ளிகள் செயல்பட்டு வருகின்றன. அவற்றின் விரம் பின்வருமாறு  
| வ.எண் | தொடக்க்கல்வி நிலையங்கள் | எண்ணிக்கை | மாணவர்கள் எண்ணிக்கை | ஆசிரியர்கள் எண்ணிக்கை | ஆசிரியர் மாணவர் விகிதம் |
| --- | --- | --- | --- | --- | --- |
| 1 | அரசுத் தொடக்கப்பள்ளிகள் | 4 | 383 | 13 | 1-29 |
| 2 | ஊராட்சி ஒன்றியத் தொடக்கப் பள்ளிகள் | 1019 | 50582 | 2521 | 1-20 |
| 3 | ஆதி-திராவிடர் தொடக்கப்பள்ளிகள் | 10 | 447 | 27 | 1-17 |
| 4 | நகராட்சி தொடக்கப்பள்ளிகள் | 9 | 1169 | 44 | 1-27 |
| 5 | உதவி பெறும் தொடக்கப்பள்ளிகள் | 58 | 6823 | 247 | 1-28 |
| 6 | அரசுதவி பெறா தொடக்கப்பள்ளிகள் | 2 | 73 | 10 | 1-7 |
| 7 | சமூக நலத்துறை தொடக்கப்பள்ளிகள் | 1 | 62 | 2 | 1-31 |
| மொத்தம் | 1103 | 59539 | 2864 | 1-21 | } |
# புதுக்கோட்டை மாவட்டத்தில் கல்வி

## பள்ளிக்கல்வி

### உயர் தொடக்கக்கல்வி நிறுவனங்கள்

2015-2016 ஆண்டு நிலவரப்படி புதுக்கோட்டை மாவட்டத்தில் மொத்தம் 324 நடுநிலைப்பள்ளிகள் செயல்பட்டு வருகின்றன. அவற்றின் விரம் பின்வருமாறு
| வ.எண் | தொடக்க்கல்வி நிலையங்கள் | எண்ணிக்கை | மாணவர்கள் எண்ணிக்கை | ஆசிரியர்கள் எண்ணிக்கை | ஆசிரியர் மாணவர் விகிதம் |
| --- | --- | --- | --- | --- | --- |
| 1 | ஊராட்சி ஒன்றிய நடுநிலைப்பள்ளிகள் | 290 | 38176 | 1977 | 1-19 |
| 2 | நகராட்சி நடுநிலைப்பள்ளிகள் | 9 | 1269 | 56 | 1-23 |
| 3 | உதவி பெறும் நடுநிலைப்பள்ளிகள் | 24 | 6956 | 217 | 1-32 |
| 4 | அரசுதவி பெறா நடுநிலைப்பள்ளிகள் | 1 | 44 | 9 | 1-5 |
| மொத்தம் | 324 | 46445 | 2259 | 1-21 | } |
# புதுக்கோட்டை மாவட்டத்தில் கல்வி

## பள்ளிக்கல்வி

### உயர்நிலைக்கல்வி நிறுவனங்கள்

2015-2016 ஆண்டு நிலவரப்படி புதுக்கோட்டை மாவட்டத்தில் மொத்தம் 168 உயர்நிலைப்பள்ளிகள் செயல்பட்டு வருகின்றன. அவற்றின் விரம் பின்வருமாறு
| வ.எண் | உயர்நிலைப்பள்ளிகள் | எண்ணிக்கை | மாணவர்கள் எண்ணிக்கை | ஆசிரியர்கள் எண்ணிக்கை | ஆசிரியர் மாணவர் விகிதம் |
| --- | --- | --- | --- | --- | --- |
| 1 | அரசு உயர்நிலைப்பள்ளிகள் | 102 | 22559 | 1149 | 1-20 |
| 2 | மாநகராட்சி உயர்நிலைப்பள்ளிகள் | 2 | 832 | 48 | 1-17 |
| 3 | உதவி பெறும் உயர்நிலைப்பள்ளிகள் | 15 | 6463 | 246 | 1-26 |
| 4 | அரசுதவி பெறா உயர்நிலைப்பள்ளிகள் | 6 | 1460 | 46 | 1-38 |
| 5 | ஆதி-திராவிடர் உயர்நிலைப்பள்ளிகள் | 2 | 234 | 12 | 1-20 |
| 6 | மெட்ரிக் உயர்நிலைப்பள்ளிகள் (1-10 வகுப்புகள்) | 40 | 33835 | 1718 | 1-20 |
| மொத்தம் | 168 | 65383 | 3219 | 1-20 | } |
# புதுக்கோட்டை மாவட்டத்தில் கல்வி

## பள்ளிக்கல்வி

### மேல்நிலைக்கல்லி நிறுவனங்கள்

2015-2016 ஆண்டு நிலவரப்படி புதுக்கோட்டை மாவட்டத்தில் மொத்தம் 155 மேல்நிலைப்பள்ளிகள் செயல்பட்டு வருகின்றன. அவற்றின் விரம் பின்வருமாறு
| வ.எண் | மேல்நிலைப்பள்ளிகள் | எண்ணிக்கை | மாணவர்கள் எண்ணிக்கை | ஆசிரியர்கள் எண்ணிக்கை | ஆசிரியர்-மாணவர் விகிதம் |
| --- | --- | --- | --- | --- | --- |
| 1 | அரசு மேல்நிலைப்பள்ளிகள் | 98 | 71002 | 1962 | 1-36 |
| 3 | உதவி பெறும் மேல்நிலைப்பள்ளிகள் | 17 | 16726 | 304 | 1-55 |
| 4 | அரசுதவி பெறா மேல்நிலைப்பள்ளிகள் | 4 | 3159 | 181 | 1-18 |
| 5 | ஆதி-திராவிடர் மேல்நிலைப்பள்ளிகள் | 1 | 742 | 24 | 1-31 |
| 6 | மெட்ரிக் மேல்நிலைப்பள்ளிகள் | 35 | 20776 | 1599 | 1- 13 |
| மொத்தம் | 155 | 112405 | 4070 | 1-28 | } |
# புதுக்கோட்டை மாவட்டத்தில் கல்வி

## சிறப்புக்கல்வி நிறுவனங்கள்

புதுக்கோட்டை மாவட்டத்தில் புதுக்கோட்டையில் சிறப்புக் கல்வி பயிற்றுவிக்கும் நிறுவனங்கள் மூன்று உள்ளன.அவையாவன
1. அரசு செவித்திறன் குறைபாடுடையோர் நடுநிலைப்பள்ளி, புதுக்கோட்டை.
1. அரசு இசைப்பள்ளி, புதுக்கோட்டை.
1. அரசு கண்பார்வையற்றோருக்கான சிறப்புப்பள்ளி, புதுக்கோட்டை.
# புதுக்கோட்டை மாவட்டத்தில் கல்வி

## அரசு பொதுத்தேர்வுகளில் புதுக்கோட்டை மாவட்டம்

வருடந்தோறும் மாநில அரசால் நடத்தப்படுகிறது. அவ்வகையில் 2015-2016 ஆம் கல்வியாண்டில் நடத்தப்பட்ட பத்தாம் வகுப்பு மற்றும் பன்னிரெண்டாம் வகுப்பு பொதுத்தேர்வுகளில் புதுக்கோட்டை மாவட்டத்தின் தேர்ச்சி சதவீதம் பின்வருமாறு  
| வகுப்பு | தேர்ச்சி சதவீதம் | மாநிலத்தில் இடம் |  |
| --- | --- | --- | --- |
| பத்தாம் வகுப்பு | 94.46 | 19 |  |
| பன்னிரெண்டாம் வகுப்பு | 93.01 | 16 | } |
# தராதரர்கள்

**தராதரர்கள்** (Daradas), பரத கணத்தின் வடக்கில் காஷ்மீர் சமவெளியின் வடக்கில் உள்ள கில்கித் மலைத் தொடர்களில், சிந்து ஆற்றின் கரையில் வாழ்ந்த மக்கள் ஆவார்.  
தராதர மக்களை அடிக்கடி காம்போஜர்களுடன் ஒப்பிட்டுப் பேசுவர். தருமரின் இராசசூய வேள்வியின் போது, அருச்சுனன் பரத கண்டத்தின் வடக்கு திசை நாடுகளை படையெடுத்து வெற்றி கொண்டு திறை பெறச் சென்ற போது, தராதரர்களின் நாட்டையும் வென்று கப்பம் வசூலித்தார், என மகாபாரதம் கூறுகிறது.  
வாயு புராணம், பிரமாண்ட புராணம் மற்றும் வாமன புராணம், தராதர மக்களை காம்போஜர்கள், சீனர்கள், பாக்லீகர்கள் மற்றும் தூஷாரர்களுடன் ஒப்பிட்டுக் கூறுகிறது.  
மகாபாரதம் பாக்லீக பகுதியின் மன்னராக தராதர ஆட்சியாளரைக் குறிக்கிறது.
# தராதரர்கள்

## இதனையும் காண்க

- பரத கண்டத்து நாடுகள்
# வில்லிவாக்கம் தொடருந்து நிலையம்

## வசதிகள்

வில்லிவாக்கம் தொடருந்து நிலையத்தில் பாதசாரிகளுக்கான நடை மேம்பாலம், சமதள நிலை கடப்பு மற்றும் வாகன சுரங்கப்பாதை வசதிகள் செய்யப்பட்டுள்ளன. வாகன சுரங்கப்பாதையின் கட்டுமானம் 4 டிசம்பர் 2007 ஆம் ஆண்டு திசம்பர் மாதத்தில் தொடங்கப்பட்டது. முந்தைய சமதள நிலை கடப்பு இரண்டிற்குப் பதிலாக2012 ஆம் ஆண்டு சூன் மாதம் 19 அன்று போக்குவரத்துக்கு திறக்கப்பட்டது. இவ்வசதி நிலையத்தின் மேற்குப் பகுதியில் அமைந்துள்ளது.  
ஒவ்வொரு நாளும் 900 அனுமதிச் சீட்டுகள் இங்கு வழங்கப்படுகின்றன. இதில் 400 பயணிகள் வடக்குப் பகுதியிலிருந்து வருகின்றனர். 2002 ஆம் ஆண்டில், வடக்குப் பகுதியில் ஒரு பயணச்சீட்டு வழங்கும் முனையம் திறக்கப்பட்டது. இருப்பினும், குறைவான பயன்படுத்தல் காரணமாக 2005 ஆம் ஆண்டு மூடப்பட்டது.
# வில்லிவாக்கம் தொடருந்து நிலையம்

## மக்கள் தொகை

அருகிலுள்ள கொளத்தூர் பகுதியில் 54 காலனிகளில் 500,000 மக்கள் வசிக்கின்றனர். சென்னை புறநகர் இரயில்களின் சேவையை தினசரி 25,000 பேர் பயன்படுத்துகின்றனர். 2013 ஆம் ஆண்டின் போதே, இந்த நிலையம் ஒரு நாளைக்கு 32,000 பயணிகளை கையாண்டது.
# வில்லிவாக்கம் தொடருந்து நிலையம்

## மேலும் பார்க்க

- சென்னை புறநகர் ரயில்வே
- ஒருங்கிணைந்த பயிற்சியாளர் தொழிற்சாலை
- மண்டல இரயில்வே அருங்காட்சியகம்
- சென்னை புகையிரத நிலையம்
# வில்லோ கிளென்

**வில்லோ கிளென்** (*Willow Glenn*) என்பது ஐக்கிய அமெரிக்காவின், மேரிலாந்து மாகாணத்தின், கலிட் கவுண்டி, பார்ஸ்டோவில் அமைந்துள்ள ஒரு வரலாற்று இல்லமாகும். இது மேம்பட்ட ஜோர்ஜிய கட்டுமானத்தைக் கொண்டது;
இது முழுக்க பிளேமிஷ் பிண்டில் செங்கலைக் கொண்டு கட்டியெழுப்பியது. காலனியக் காலத்திய மேரிலாந்தின் மிகப்பெரிய புகையிலைத் தோட்டக்காரர்களால் கட்டப்பட்ட குடியிருப்பு வகையை இந்த வீடு குறிக்கிறது. வில்லோ கிளென் 1973 இல் வரலாற்று இடங்களைக் குறிக்கும் தேசிய பதிவேட்டில் இது பட்டியலிடப்பட்டுள்ளது.
# 46 வது (லிவர்பூல் வெல்ஷ்) ராயல் டேங்க் படையணி

**46 வது (லிவர்பூல் வெல்ஷ்) ராயல் டேங்க் படையணி (46 RTR)**, என்பது இரண்டாம் உலகப் போரின்போது பிரித்தானிய இராணுவத்தின் ஒரு கவசவான படையணியாகும். இது ராயல் டாங்க் படையணியின் ஒரு அங்கமாக இருந்தது, இது ராயல் கவச வாகனங்களின் ஒரு பகுதியாகும். இந்தப் படைப்பிரிவு பிராந்திய இராணுவத்தின் ஒரு பகுதியாக இருந்தது, இது முதலில் 1939 ஆம் ஆண்டில் 40 வது (கிங்ஸ்) ராயல் டாங்க் ரெஜிமென்ட்டில், ஒரு புதிதாக உருவாக்கி அணிதிரட்டப்பட்டது. பிராந்திய இராணுவப் பிரிவின் முதல் வரிசை பிரிவாக, இரண்டாவது வரிசையின் பிரதியாக உருவாக்கப்படது. ஷிங்கிள் நடவடிக்கை போரின் போது, குறிப்பாக இத்தாலியப் போர்த்தொடரில் அந்தப் பணியில் சேவையாற்றியது.  
1947 இல், இது ராயல் பீரங்கியின் விமான எதிர்ப்புப் படைப்பிரிப்பாக மாற்றியமைக்கப்பட்டது, மேலும் 1956 ஆம் ஆண்டில் ஆர். ஏ. யின் மற்றொரு படைப்பிரிவில் இணைக்கப்பட்டது.
# த பர்ஸ்ட் பிப்டீன் லைப்ஸ் ஆப் ஹாரி ஆகஸ்ட்

**த பர்ஸ்ட் பிப்டீன் லிவ்ஸ் ஆப் ஹேரி ஆகஸ்ட்** (The First Fifteen Lives of Harry August) என்பது கேதரீன் வெப் என்னும் பிரித்தானிய எழுத்தாளர் *க்ளேர் நார்த்* எனும் புனைப்பெயரில் எழுதிய ஒரு புதினமாகும். இந்த புதினம் ஏப்ரல் 2014 இல் பதிப்பிக்கப்பட்டது. இந்த புதினம் சிறந்த அறிவியல் புனைகதை புதினத்திற்கான  ஜான் டபிள்யூ *காம்பெல் மெமோரியல் விருதை* பெற்றது, சிறந்த அறிவியல் புனைகதைக்கான விருதான ஆர்தர் சி. கிளார்க் விருதுக்கு பரிந்துரைக்கப்பட்டது.
# த பர்ஸ்ட் பிப்டீன் லைப்ஸ் ஆப் ஹாரி ஆகஸ்ட்

## கதைச்சுருக்கம்

ஹாரி ஆகஸ்ட் 1919 இல் பெர்விக் *அபான் ட்வீட்* ரயில் நிலையத்தின் பெண்களின் கழிவறையில் பிறந்தான். ஒரு சராசரியான மனிதனாக வாழ்ந்து முடித்த பின் 1989 இல் மருத்துவமனையில் இறந்தான். பின் பிந்தைய வாழ்வின் நினைவுகளுடன் மறுபடியும் 1919 இல் அதே இடத்தில் பிறக்கும் ஹாரி ஆகஸ்ட் இது ஒரு முடிவில்லா காலச்சக்கரம் என்பதை உணர்கிறான். தன்னைப் போல வேறு யாரும் உலகில் உண்டா எனத் தேடி அலைகிறான்.
# த பர்ஸ்ட் பிப்டீன் லைப்ஸ் ஆப் ஹாரி ஆகஸ்ட்

## வரவேற்பு

இந்த நாவல் புதுமையான கதைக்களதிற்காக சிறந்த வரவேற்பைப் பெற்றது.
# லத்துவாடி ஊராட்சி

**லத்துவாடி ஊராட்சி** (*Lathuvadi Gram Panchayat*), தமிழ்நாட்டின் சேலம் மாவட்டத்தில் உள்ள தலைவாசல் வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2990 ஆகும். இவர்களில் பெண்கள் 1476 பேரும் ஆண்கள் 1514 பேரும் உள்ளனர்.
# லத்துவாடி ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. மேட்டுபாளையம் அருந்ததியர் காலனி
1. விநாயகபுரம்
1. அய்யர் தோட்டம்
1. எல். இந்திரா நகர் காலனி
1. மண் ஒட்டர் தெரு
1. ராஜகோபாலபுரம்
1. லத்துவாடி
# ஏலகிரி விரைவுத் தொடருந்து

**ஏலகிரி விரைவுத் தொடருந்து** *(Yelagiri express)* ஜோலார்பேட்டை, சென்னை இரயில் நிலையங்களுக்கு இடையில் இயக்கப்படும் ஒரு தினசரி தொடர்வண்டியாகும் . வாணியம்பாடி, ஆம்பூர், மேல்பட்டி, வளத்தூர், குடியாத்தம், காட்பாடி, முகுந்தராயபுரம், வாலாசா சாலை, சோளிங்கர், அன்வர்த்திகான்பேட்டை, சித்தேரி, அரக்கோணம் சந்திப்பு, திருவள்ளூர், திருநின்றவூர், பெரம்பூர், சென்னை சென்ட்ரல் ஆகிய இடங்களில் இந்தத் தொடருந்து நிறுத்தப்படுகிறது.
# ஏலகிரி விரைவுத் தொடருந்து

## சார்புத் தகவல்

ஜோலார்பேட்டை அருகேயுள்ள ஏலகிரி மலைக்கு அருகே இருந்து இத்தொடருந்து புறப்படுவதால் ஏலகிரி விரைவுத் தொடருந்து என்பதை தன் பெயராகக் கொண்டுள்ளது. ஜோலார்பேட்டை ஏலகிரி மலையின் அடிவாரத்தில் அமைந்துள்ளது. ஏலகிரி விரைவுத் தொடருந்து இப்பகுதி மக்களால் சுருக்கமாக ஜே.பி என்றழைக்கப்படுகிறது.
# ஏலகிரி விரைவுத் தொடருந்து

## கூட்டமைவு

இந்த இரயில் பொதுவாக சக்தி வாய்ந்த அரக்கோணம் டபிள்யூ.ஏ.பி 4 இயந்திரத்தால் இழுக்கப்படுகிறது. இவ்வண்டியின் மொத்தமுள்ள 24 பெட்டிகளில் 20 பெட்டிகள் பொதுவான இரண்டாம் வகுப்புப் பெட்டிகளாகவும், 2 முதல் வகுப்புப் பெட்டிகளாகவும், 2 பெட்டிகள் சுமப்பு மற்றும் தடையுந்துப் பெட்டிகளாகவும் பிரிக்கப்பட்டு இயக்கப்படுகிறது. முதல் மூன்று மற்றும் கடைசி மூன்று பெட்டிகள் பெண் பயணிகளுக்காக ஒதுக்கப்பட்டுள்ளது.
# ஏலகிரி விரைவுத் தொடருந்து

## சேவை

இந்தத் தொடருந்து விரைவுத் தொடருந்து என வகைப்படுத்தியிருந்தாலும் பல தொடருந்து நிலையங்களில் நின்று செல்கிறது. சென்னை சென்ட்ரலுக்கு காலை 9:10 மணிக்கு வந்து சேரும் இந்த இரயில் மாலையில் மீண்டும் 17:55 மணிக்கு புறப்படுகிறது.
# மாரியப்பன் தங்கவேலு

**மாரியப்பன் தங்கவேலு** (*Mariyappan Thangavelu*, பிறப்பு: சூன் 28, 1995) இந்திய மாற்றுத்திறனாளர் தடகள விளையாட்டு வீரர் ஆவார். தமிழ்நாட்டு விளையாட்டு வீரரான இவர் உயரம் தாண்டுதல் போட்டிகளில் பங்கேற்று வருகின்றார்.  
இரியோ டி செனீரோவில் நடந்த 2016 மாற்றுத்திறனாளர் ஒலிம்பிக் போட்டியில் உயரம் தாண்டுதல் டி42 வகுப்பில் தங்கப் பதக்கம் பெற்றுள்ளார்.  
2020 டோக்கியோ பாரா ஒலிம்பிக் உயரம் தாண்டும் போட்டியில் இவர் வெள்ளிப் பதக்கம் வென்றார்.  
2017 சனவரி 25 ஆம் தேதி, இந்திய அரசு இவருக்கு பத்மஸ்ரீ விருதினை அறிவித்தது. இந்திய அரசு இவருக்கு ஆகஸ்டு, 2020-இல் ராஜீவ் காந்தி கேல் ரத்னா விருதிற்கு பரிந்துரைத்துள்ளது.
# மாரியப்பன் தங்கவேலு

## வாழ்க்கை வரலாறு

தமிழ்நாட்டிலுள்ள, சேலம் மாவட்டம், ஓமலூர் அருகேயுள்ள பெரிய வடக்கம்பட்டியைச் சேர்ந்தவர். இவருக்கு நான்கு சகோதரர்கள், ஒரு சகோதரி உள்ளனர். தந்தை ஆரம்பத்தில் குடும்பத்தை கைவிட்டார். தாயார் சரோஜா குழந்தைகளை வளர்த்தார். தாயார் செங்கல் தூக்கும் தொழிலாளியாகவும் மரக்கறி விற்றும் ஒரு நாளைக்கு 100 ரூபாய் வருமானத்தில் குடும்பத்தை வளர்த்தெடுத்தார். தனது ஐந்தாவது அகவையில் பள்ளி செல்கையில் ஏற்பட்ட விபத்தில் வலது காலில் பேருந்து ஏறியதால், முழங்காலுக்குக் கீழே உள்ள கால் பகுதியை இழந்தார். இந்தப் பின்னடைவிலும், அவர் இரண்டாம்நிலைப் பள்ளியை நிறைவு செய்தார்.  
தங்கப் பதக்கம் வென்றதால் இவருக்கு இந்திய விளையாட்டு மேம்பாட்டு ஆணையம் 75 லட்சம் ரூபாய் பரிசுத்தொகை வழங்க இருக்கிறது. அத்துடன் தமிழக அரசு 2 கோடி ரூபாய் பரிசுத் தொகை வழங்கியுள்ளது. தனக்கு அறிவிக்கப்படும் பரிசுத்தொகைகளிலிருந்து தான் படித்த அரசு பள்ளிக்கூடத்திற்கு 30 லட்சம் ரூபாயை நன்கொடையாக வழங்கியுள்ளார்.
# மாரியப்பன் தங்கவேலு

## தொழில்முறை வாழ்க்கை

நவம்பர் 2019இல் , துபாயில் நடைபெற்ற உலக பாரா தடகள சாம்பியன்ஷிப் போட்டியில் இவர் 1.80 மீட்டர் உயரம் தாண்டி வெண்கல பதக்கத்தை வென்றார்.
# மாரியப்பன் தங்கவேலு

## அஞ்சல் தலை

*மை ஸ்டாம்ப்* என்ற திட்டத்தின்கீழ் சேலம் தபால் துறை சார்பில் அஞ்சல் தலை வெளியிடப்பட்டு சிறப்பிக்கப்பட்டது.
# மாரியப்பன் தங்கவேலு

## விருதுகள்

- பத்மஸ்ரீ
- 2016 - ஆனந்த விகடன் "டாப் 10" மனிதர்கள் விருது
- ராஜீவ் காந்தி கேல் ரத்னா
# உட்கணம்

.]]
கணிதத்தில், குறிப்பாகக் கணக் கோட்பாட்டில், *A* என்னும் ஒரு கணத்தின் உறுப்புகள் அனைத்தும் *B* என்னும் இன்னொரு கணத்தில் அமைந்திருந்தால், *A* கணமானது *B* இன்**உட்கணம்** (*Subset*) என்று வழங்கப்படும். சமானமாக, *B* கணமானது *A* கணத்தின் **மேற்கணம்** அல்லது **மிகை கணம்** (*superset*) எனப்படும். *A* , *B* ஆகிய இரு கணங்களும் ஒன்றிடனொன்று ஒன்றலாம்.  
<math>A \subseteq B </math> எனில், <math> \forall x \(x \in A \Rightarrow x \in B\).</math>  
உட்கண உறவானது கணங்களின் மீது ஒரு பகுதி வரிசையை (partial order) வரையறுக்கும். உட்கணங்களின் இயற்கணிதமானது, உட்கண உறவை ”உள்ளடக்கலாகக்” (inclusion) கருதும் பூலிய இயற்கணிதத்தை உருவாக்கும்.
# உட்கணம்

## வரையறை

பொதுவாகக் கணம் என்பது நன்கு வரையறுக்கப்பட்ட பொருள்களின் தொகுப்பைக் குறிக்கும். உட்கணமும் ஒரு கணத்தையே குறிக்கும். *B* என்பது ஒரு வெற்றற்ற கணம் என்க. அதில் *A* என்பது *B* யின் உட்கணம் எனில், *A* யில் உள்ள ஒவ்வொரு உறுப்பும் *B* யின் உறுப்பாகும். மாறாக, *B* ஆனது *A* யின் மிகைக் கணம் அல்லது மேற்கணம் எனவும் அழைக்கலாம்.  
:*A* இன் உறுப்பு ஒவ்வொன்றும் *B* இன் உறுப்பாகவும் இருந்தால், *A* என்பது *B* இன் உட்கணம் என வரையறுக்கப்படுகிறது.
இதன் குறியீடு:
:<math>A \subseteq B</math>,  
:இதற்குச் சமானமாகப் *B* என்பது *A*இன் மிகைக் கணம் அல்லது மேற்கணம் எனவும் வரையறுக்கப்படும்.  
குறியீடு:
: <math>B \supseteq A.</math>  
வெற்றுக் கணம் (<math>\{ \}</math> அல்லது <math>\varnothing,</math>), உறுப்புகளற்ற கணம் என்பதால் அது எந்தவொரு கணம் *X* க்கும் உட்கணமாக இருக்கும்.
# உட்கணம்

## பண்புகள்

- ஒரு முடிவுறு கணம் *A* , மற்றுமொரு கணம் *B* இரண்டின் வெட்டு கணத்தின் எண்ணளவையும், *A* இன் எண்ணளவையும் சமமாக இருந்தால், இருந்தால் மட்டுமே, *A* ஆனது *B* இன் உட்கணமாக இருக்கும். அதாவது,
: <math> A \subseteq B \Leftrightarrow |A \cap B| = |A| </math> என இருந்தால், இருந்தால் மட்டுமே, <math>A \subseteq B</math> ஆகும்.
- A ⊆ B ; B ⊆ C எனில் A ⊆ C ஆக இருக்கும்.
# உட்கணம்

## ⊂ , ⊃ குறியீடுகள்

உட்கணம் மற்றும் மிகைக்கணம் இரண்டையும் குறிப்பதற்குச் சில நூலாசிரியர்கள் ⊊ and ⊋ என்பவற்றுக்குப் பதில் ⊂ , ⊃ என்ற குறியீடுகளைப் பயன்படுத்துகின்றனர். எடுத்துக்காட்டாக, இவர்களைப் பொறுத்தவரை ஒவ்வொரு கணம் *A* க்கும், .  
வேறுசிலர் தகு உட்கணம், தகு மிகைக்கணம் இரண்டையும் குறிப்பதற்கு ⊊ , ⊋ குறிகளுக்குப் பதில் முறையே ⊂ , ⊃ இரண்டையும் பயன்படுத்துகின்றனர்.
# உட்கணம்

## எடுத்துக்காட்டுகள்

- A = {1, 2} ஆனது B = {1, 2, 3} இன் தகு உட்கணமாகும். எனவே A ⊆ B , A ⊊ B என்ற இரு குறியீடுகளுமே உண்மையாகும்.
- D = {1, 2, 3} ஆனது E = {1, 2, 3} இன் உட்கணமாகும். எனவே D ⊆ E உண்மை; D ⊊ E உண்மையில்லை.
- எந்தவொரு கணமும் தனக்குத்தானே உட்கணமாக இருக்கும், ஆனால் தகு உட்கணமாக இருக்காது. (X ⊆ X என்பது உண்மை, ஆனால் X ⊊ X உண்மையில்லை.)
- எந்தவொரு கணத்துக்கும் வெற்றுக் கணம் (∅) ஒரு உட்கணமாக இருக்கும். வெற்றுக்கணமானது தன்னைத் தவிரப் பிற கணங்கள் அனைத்திற்கும் தகு உட்கணமாக இருக்கும்.
- {*x*: *x* ஒரு பகா எண்; *x* > 10} என்பது {*x*: *x* ஒரு ஒற்றையெண்; *x* > 10} என்ற கணத்தின் தகு உட்கணமாகும்.
- இயல் எண்களின் கணமானது விகிதமுறு எண்களின் கணத்தின் தகு உட்கணமாகும்;கோட்டுத்துண்டிலுள்ள புள்ளிகளின் கணமானது ஒரு கோட்டின் மீதமைந்த புள்ளிகளின் கணத்தின் தகு உட்கணமாகும். இவ்விரு எடுத்துக்காட்டுகளிலும் முழு கணங்களும் உட்கணங்களும் முடிவிலி கணங்களாகவும் சமமான எண்ணளவைகள் கொண்டவையாகவும் இருக்கும்.
- ஆய்லர் படத்தில் மற்றுமொரு எடுத்துக்காட்டு:
# செங்கோட்டை தொடருந்து நிலையம்

**செங்கோட்டை தொடருந்து நிலையம்** (*Sengottai railway station*, நிலையக் குறியீடு:*SCT*) இந்தியாவின், தமிழ்நாடு-கேரளா எல்லையில் உள்ள, தென்காசி மாவட்டத்தின், செங்கோட்டை நகரின் விசுவநாதபுரம் பகுதியில் அமைந்துள்ள ஒரு தொடருந்து நிலையம் ஆகும். இதன் அருகிலுள்ள பேருந்து நிலையம் செங்கோட்டையிலும் மற்றும் அருகிலுள்ள வானூர்தி நிலையம் திருவனந்தபுரத்தில் 110 கி.மீ. (68 மைல்) தொலைவில் அமைந்துள்ளது.  
செங்கோட்டை தொடருந்து நிலையம் நான்கு நடைமேடைகள் கொண்டது. இத்தொடருந்து நிலையத்திலிருந்து அன்றாடம் 11 தொடருந்துகள் புறப்பட்டுச் செல்கிறது. இரண்டு தொடருந்துகள் மட்டும் இந்நிலையத்தில் தங்கிச் செல்கிறது. சென்னை, மதுரை, திருநெல்வேலி, இராமேஸ்வரம், இராஜபாளையம், சிவகாசி போன்ற நகரங்களை செங்கோட்டை தொடருந்து நிலையம் இணைக்கிறது.  
செங்கோட்டையிலிருந்து கேரளாவிற்குச் செல்லும் குறுகிய இருப்புப்பாதையை அகலப் பாதையாக மாற்றும் பணி தொடர்ந்து நடைபெறுகிறது. இப்பணி முடிந்த பின், ஆரியங்காவு, குளத்துப்புழை, புனலூர், எர்ணாகுளம், கொல்லம், கொச்சி நகரங்களை செங்கோட்டை தொடருந்து நிலையம் இணைக்கும்.
# செங்கோட்டை தொடருந்து நிலையம்

## செங்கோட்டை வழியாகச் செல்லும் தொடருந்துகள்

**விரைவுத் தொடருந்துகள்**
- 16101/16102 - கொல்லம் சந்திப்பு - தென்காசி சந்திப்பு - சென்னை எழும்பூர் - தென்காசி சந்திப்பு - கொல்லம் சந்திப்பு கொல்லம் விரைவு தொடருந்து (தினசரி)
- 20681 - சென்னை எழும்பூர் - செங்கோட்டை சிலம்பு அதி விரைவு தொடருந்து (ஞாயிறு வியாழன் சனி நாட்கள் மட்டும் )
- 20682 - செங்கோட்டை - சென்னை எழும்பூர் சிலம்பு அதி விரைவு தொடருந்து (ஞாயிறு வியாழன் சனி நாட்கள் மட்டும் )
- 12661/12662 - செங்கோட்டை - சென்னை எழும்பூர் - செங்கோட்டை பொதிகை அதிவிரைவு தொடருந்து (தினசரி)
- 16791/16792 - திருநெல்வேலி சந்திப்பு - தென்காசி சந்திப்பு - பாலக்காடு சந்திப்பு - தென்காசி சந்திப்பு - திருநெல்வேலி சந்திப்பு செல்லும் பாலருவி விரைவு தொடருந்து
- 16848/16847 - செங்கோட்டை - மயிலாடுதுறை சந்திப்பு - செங்கோட்டை விரைவு தொடருந்து (தினசரி)  
**சிறப்பு விரைவு /அதிவிரைவு பயணிகள் தொடருந்து **
- 06036 - வேளாங்கன்னி - தென்காசி சந்திப்பு - எர்ணாக்குளம் விரைவு வண்டி (திங்கள் மட்டும்)
- 06035 - எர்ணாக்குளம் சந்திப்பு - தென்காசி சந்திப்பு - வேளாங்கன்னி விரைவு வண்டி (சனி மட்டும்)
- 06662/06503/06504/06665 - செங்கோட்டை - மதுரை சந்திப்பு -செங்கோட்டை விரைவு வண்டி (தினசரி)
- 06685/06686/06657/06682 - திருநெல்வேலி சந்திப்பு - செங்கோட்டை- திருநெல்வேலி சந்திப்பு விரைவு வண்டி (தினசரி)
- 06659/06660 - செங்கோட்டை - கொல்லம் சந்திப்பு - செங்கோட்டை விரைவு வண்டி (தினசரி)
# செங்கோட்டை தொடருந்து நிலையம்

## செங்கோட்டை வழியாகச் செல்லும் தொடருந்துகள்

### பயணிகள் தொடருந்து

**திருநெல்வேலிக்கு செல்லும் பயணிகள் தொடருந்து**
- 56796 - செங்கோட்டை - திருநெல்வேலி பயணிகள் தொடருந்து
- 56798 - செங்கோட்டை - திருநெல்வேலி பயணிகள் தொடருந்து
- 56800 - செங்கோட்டை - திருநெல்வேலி பயணிகள் தொடருந்து
- 56802 - செங்கோட்டை - திருநெல்வேலி பயணிகள் தொடருந்து  
**மதுரைக்கு செல்லும் பயணிகள் தொடருந்து**
- 56732 - செங்கோட்டை - மதுரை பயணிகள் தொடருந்து
- 56734 - செங்கோட்டை - மதுரை பயணிகள் தொடருந்து
- 56736 - செங்கோட்டை - மதுரை பயணிகள் தொடருந்து  
**கொல்லத்திற்க்கு செல்லும் பயணிகள் தொடருந்து**
56335 - செங்கோட்டை - கொல்லம் பயணிகள் தொடருந்து
# தபன் மிஸ்ரா

**தபன் மிஸ்ரா** (*Tapan Misra*) இந்திய அறிவியலாளர். இவர் இந்திய விண்வெளி ஆய்வு மையம், இயற்பியல் ஆராய்ச்சி ஆய்வகம் ஆகியவற்றின் இயக்குநராகப் பணியாற்றுகிறார். இந்திய விண்வெளி ஆய்வு மையத்தின் தலைவர் கைலாசவடிவு சிவனின் ஆலோசகரானார்.  
2021 ஆம் ஆண்டில், மிஸ்ரா எஸ்ஐஎஸ்ஐஆர் (SISIR) ரேடார் என்ற விண்வெளி-தொழில்நுட்ப தொடக்கத்தை நிறுவினார். இது செயற்கை துளை ரேடார்களை தயாரிக்கிறது. இது இஸ்ரோவில் அவர் ஆளில்லா விமானங்கள் மற்றும் செயற்கைக்கோள்களுக்காக முன்னோடியாக இருந்தது.
# தபன் மிஸ்ரா

## ஆரம்ப வாழ்க்கை

தபன் மிஸ்ரா, 1961 ஆம் ஆண்டு ஒடிசாவில் ராயகடா என்ற ஊரில் தந்தை சித்தேஷ்வர் மிஸ்ரா மற்றும் தாய் கமலா மிஸ்ரா ஆகியோருக்குப் பிறந்தார். கொல்கத்தாவின் ஜாதவ்பூர் பல்கலைக்கழகத்தில் 1984 ஆம் ஆண்டில் மின்னணுவியல் மற்றும் தொலைத்தொடர்பு பொறியியலில் பட்டம் பெற்றார்.
# தபன் மிஸ்ரா

## தொழில்

இவர் எண்ணியல் வன்பொருள் பொறியியாளராக தனது தொழில் வாழ்க்கையைத் தொடங்கினார் மற்றும் விண்வெளிப் பயன்பாடுகள் மையத்தில் நுண்ணலை ரிமோட் உணர்தல் பேலோடுகளின் ஆராய்ச்சியில் ஈடுபட்டார். 1995-1999 ஆம் ஆண்டில் IRS-P4 க்கான பல-அதிர்வெண் ஸ்கேனிங் நுண்ணலை ரேடியோமீட்டர் (MSMR) பேலோடு முறைமை என்ற தலைப்பில் பொறியியல் மேலாண்மை செய்தார்.
இவர் RISAT-1 இன் சி-பேன்ட் செயற்கை துளை ரேடார் வளர்ச்சி மற்றும் வடிவமைப்பில் ஈடுபட்டிருந்தார். 1990 ஆம் ஆண்டில் ஜெர்மன் ஏரோஸ்பேஸ் ஏஜென்சியில் ஒரு விருந்தினர் விஞ்ஞானி என்ற முறையில் செயற்கை துளை ரேடா தரவரிசை நிகழ்நேர செயலாக்கத்திற்கு ஒரு படிமுறை எழுதினார். இவர் ஓசியன்சாட்-1 இன் பல-அலைவரிசை ஸ்கேனிங் நுண்ணலை ரேடியோமீட்டர் கருவியின் வளர்ச்சியுடனும், ஸ்கேனிங் இசுகாட்டெரோமீட்டர் Scatterometer ஓசியன்சாட்-2 என்ற திட்டங்களில் பங்கேற்றார். 2015 ஆம் ஆண்டு பிப்ரவரி மாதம் இயக்குநராக நியமிக்கப்படுவதற்கு முன்னர் விண்வெளிக் கருவி மையத்தின் மைக்ரோவேவ் ரிமோட் சென்சிங் பகுதியின் துணை இயக்குநராகப் பணியாற்றினார்.
# தபன் மிஸ்ரா

## அங்கீகாரம்

2004 ஆம் ஆண்டில் இவர் விக்கிரம் சாராபாய் ஆராய்ச்சி விருது மற்றும் 2008 ஆம் ஆண்டில் இஸ்ரோ மெரிட் விருது பெற்றார். 2007 ஆம் ஆண்டில் இந்திய தேசிய கழகப் பொறியாளரகத் தேர்ந்தெடுக்கப்பட்டார். மேலும் 2008 ல் சர்வதேச விண்வெளி ஆராய்ச்சிக் கழகத்தின் அங்கத்துவ உறுப்பினராகத் தேர்ந்தெடுக்கப்பட்டார். இரண்டு கண்டுபிடிப்புகளுக்கு காப்புரிமைகள், ஆறு கண்டுபிடிப்புகளுக்கு நிலுவையிலுள்ள காப்புரிமைகளை வைத்திருக்கிறார். இவருக்கு ஐந்து ஆராய்ச்சி கட்டுரைகளின் பதிப்புரிமைகள் மற்றும் இருபத்தி ஐந்து ஆராய்ச்சி கட்டுரைகளின் பத்திரிகைகளும் உள்ளன.
# டெல்லி கேட் (வேலூர்)

**டெல்லி கேட்** தமிழ்நாட்டில், இராணிப்பேட்டை மாவட்டத்திலுள்ள, ஆற்காடு நகரில் அமைந்துள்ளது. இது ஆற்காட்டில் அமைந்துள்ளதால், இதனை ஆற்காடு டெல்லி கேட் என்றும் அழைக்கின்றனர். வேலூர் மாவட்ட சுற்றுலாத் தலங்களில் இந்த வாயிலும் ஒன்றாகும்.
# டெல்லி கேட் (வேலூர்)

## அமைவிடம்

ஆற்காடு பாலாற்றங்கரையில் செய்யாறு புறவழிச் சாலையில் உள்ள ஒரு உயர்ந்த நுழைவுவாயில் டெல்லி கேட் என்றழைக்கப்படுகிறது. 1751இல் ஆற்காடு நவாப்பிடம் இருந்து ராபர்ட் கிளைவ் ஆட்சியை கைப்பற்றியதன் நினைவாக கட்டப்பட்டுள்ளது. அப்போது ஆற்காட்டுக்குள் நுழைபவர்கள் இவ்வழியாகத்தான் வரவேண்டியிருந்தது. இது ஆற்காட்டின் ஒரு பகுதியாகும். ஆற்காடு கோட்டையின் பிரதான நுழைவாயிலாக இது விளங்கியது. 18 ஆம் நூற்றாண்டின் முதல் பாதியில், முகலாய ஆளுநரான டாட் கான் பன்னியின் கட்டடத்தின் ஒரு பகுதியாக இந்த வாயில் இருந்தது.
# டெல்லி கேட் (வேலூர்)

## அமைப்பு

இந்த நுழைவாயில் இரண்டு தளங்களைக் கொண்டு அமைந்துள்ளது. கீழ்தளத்தில் உள்ள நுழைவாயில் இஸ்லாமிய வளைவு அமைப்பில் காணப்படுகிறது. இந்த வாயிலின் இருபுறங்களிலும் காவலர்கள் தங்குவதற்கான அறைகள் உள்ளன. நுழைவு வாயிலின் வெளிப்புறம் பாலாற்றை ஒட்டியுள்ள பகுதியிலும் சிறு சிறு அறைகள் இருந்ததற்கான தடயங்களும் உள்ளன. வாயிலின் மேல்தளத்தில் ஓர் அலங்கம் காணப்படுகிறது. எதிரிப் படைகள் வருவதை வேவுபார்க்கும் வகையில் இது அமைக்கப்பட்டுள்ளது. தற்போது டெல்லி கேட் இந்திய தொல்பொருள் துறையின் கட்டுப்பாட்டில் உள்ளது. ஆற்காடு முற்றுகையிடப்பட்டபோது, ராபர்ட் கிளைவ் செய்த மறக்கமுடியாத பாதுகாப்பின் தளமாக இருந்தது.
# டெல்லி கேட் (வேலூர்)

## வரலாறு

இந்தியாவில் ஆங்கிலேயர்களின் ஆட்சி அமைவதற்குக் காரணமான வெற்றியைக் கொண்டாடுகின்ற வகையில் வடக்கில் மொகலாய சாம்ராஜ்யம் அமைந்த டெல்லியை நோக்கி அதனைக் கைப்பற்றுவதுதற்கான ஒரு தொடக்கமாகக் காட்டுவதற்காக இந்த வாயில் அமைக்கப்பட்டது. இவர் தன் தலைநகரை செஞ்சியில் இருந்து ஆற்காடுக்கு மாற்றினார்.  
ஆர்க்காட்டை தங்கள் கட்டுப்பாட்டிற்காக கொண்டுவர போராடிய வெவ்வேறு வம்சங்களுக்கிடையில் நீண்டகால மோதல்களால் இருந்ததால், ஆர்காடானது இடையில் வந்த பிரித்தானியர் மற்றும் பிரஞ்சுக்கார்கள் வசம் வந்தது. என்றாலும் பிரிட்டித்தானியர் மற்றும் பிரெஞ்சு படைகளுக்கு இடையே நடந்த போரானது தென்னிந்தியாவை தங்கள் கட்டுப்பாட்டில் கொண்டுவரும் நோக்கத்துக்காக மட்டுமே இருந்தது. ஆர்காட்டைக் கைப்பற்ற இராபர்ட் கிளைவ் கட்டுப்பாட்டிலான பிரித்தானியப் படைகளின் போர் என்பது பிரித்தானியரால் நடத்தப்பட்ட மிக் குறிப்பிடத்தக்கப் போர்களில் ஒன்றாக இருந்தது. இந்த முற்றுகை ஐம்பது நாட்கள் நீடித்தது, 15 நவம்பர் 1751 அன்று முடிவுக்கு வந்தது.  
1783 ஆம் ஆண்டில் திப்பு சுல்தானால் ஆற்காட்டின் முதன்மை அரணாக இருந்த பழைய செங்கல் மதில் சுவர்கள் அழிக்கப்பட்டன, அதன் அடித்தளங்கள் இன்னும் காணப்படலாம்.  இன்று, முதலாம் சதாத்துல்லா கான் மற்றும் ஜமா மஸ்ஜித் கல்லறைகள் என்று அக்காலத்திய கட்டுமானங்கள் அக்காலத்தின் சாட்சியாக எஞ்சியுள்ளன.
# டெல்லி கேட் (வேலூர்)

## படக்காட்சியகம்

<>
</>
# கங்கா சாகர் விரைவு வண்டி

**கங்கா சாகர் விரைவு வண்டி** (*Ganga Sagar Express*) என்பது இந்திய இரயில்வேயால் இயக்கப்படும் சாதாரண அஞ்சல் / விரைவு தொடர் வண்டியாகும். இது பீகார் மாநிலத்தில் ஜெயின்கருடன் கொல்கத்தாவை இணைக்கிறது. இது 624 கிலோமீட்டர்கள் தொலைவு பயணிக்கிறது. இதன் சராசரி வேகம் மணிக்கு 43 கி.மீ. ஆகும். இந்தத் தொடருந்தானது பொது, இரண்டு அடுக்கு குளிர் சாதன பெட்டி, மூன்றடுக்கு குளிர்சாதனப் பெட்டி, மற்றும் படுக்கை வகுப்பு ஆகியவற்றைக் கொண்டுள்ளது. பொது வகுப்புகள் தவிர அனைத்து இடங்களுக்கும் முன்பதிவு தேவைப்படுகிறது. தட்கல் திட்டமும் உள்ளது.  
இந்த வண்டி தினமும் சியால்தா தொடருந்து நிலையத்தில் இருந்து 17:45 மணிக்குப் புறப்படுகிறது. ஜெயநகருக்கு மறுநாள் 08:40 மணிக்கு வந்தடைகிறது. ஜெயநகரிலிருந்து 16:35 மணிக்குப் புறப்பட்டு, சியால்தாலுக்கு மறுநாள் 06:55 மணிக்கு வந்தடைகிறது.
# கங்கா சாகர் விரைவு வண்டி

## நிற்குமிடங்கள்

1. சியால்தா
1. நெய்தி
1. பந்தல்
1. பர்தமன்
1. துர்காபூர்
1. ராணிகஞ்ச் ஒரே ஒரு திசையில் மட்டும்
1. ஆசான்சோல்
1. சித்ராஜன்
1. மதுபூர்
1. ஜாசித்
1. ஜாஜா
1. பரவுனி
1. தல்சிங்காஸ்ரை
1. சமஸ்திபூர்
1. ஹயாகாட்
1. லஹீராஸ்ராய்
1. தர்பங்கா
1. சக்ரி
1. மதுபாணி
1. ஜெய்நகர்
# சித்தலிங்கமடம்

**சித்தலிங்கமடம்** என்ற ஊர் தமிழ்நாட்டின் வடபகுதியில் விழுப்புரம் மாவட்டத்தில், திருவெண்ணெய்நல்லூர் ஊராட்சி ஒன்றியத்தில் உள்ள கிராமம் ஆகும்.  
இக்கிராமம் தென்பெண்ணை ஆற்றின் தென்கரையில் இருந்து சுமார் 4 கி.மீ. தொலைவில் அமைந்துள்ளது. இவ்வூர் விழுப்புரத்தில் இருந்து 25 கி.மீ. தொலைவிலும், திருக்கோயிலூரிலிருந்து 10 கி.மீ. தொலைவிலும் திருவெண்ணைநல்லூரில் இருந்து 12 கி.மீ. தொலைவிலும், மாநிலத் தலைநகரான சென்னையில் இருந்து 191 கி.மீ. தொலைவிலும் அமைந்துள்ளது. இவ்வூர் சுமார் 1000 ஆண்டுகள் பழமையான ஊராகும். நன்கு திட்டமிட்டு உருவாக்கப்பட்ட தெருக்களைக் கொண்டுள்ளது. இவ்வூரில் 9 ஆம் நூற்றாண்டைச் சேர்ந்த வியாக்ரபாதீஸ்வரா் ஆலயம் அமைந்துள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது
# சித்தலிங்கமடம்

## ஊா்பெயர் வரலாறு

இந்த ஊா் பழங்காலத்தில் சிற்றிங்கூர் என்று அழைக்கப்பட்டது. பின்னா் அப்பெயா் மருவியது. இது மருத நிலத்தில் அமைந்துள்ளதால் ஊா் என்ற பின்னொட்டு பெற்றிருந்தது. இவ்வூரில் அமைந்துள்ள ஸ்ரீ ஞானானந்தகிரிகளின் மடம் இந்த ஊரின் தற்போதைய பெயருக்குக் காரணமாகக் கருதப்படுகிறது.
# சித்தலிங்கமடம்

## வியாக்ரபாதீஸ்வரர் கோயிலின் தலவரலாறு

ஔவையார் பாடலுக்கு மகிழ்ந்து, பால், தயிர், நெய் பெருக்கெடுத்து வந்த பெருமையினையுடைய தென்கங்கை, (தக்ஷிணபிநாகினி) என்னும் புகழ்பெறும் தென்பெண்ணையின் தென்கரையில் உள்ள இந்த பிராசீனமான கோயில் பற்றிய குறிப்பு ஸ்காந்த புராணத்தில் காணப்படுகிறது. சுயம்புவாகிய சித்தலிங்கத்தை வழிபட்டுப் புலிப்பாதம் பெற்ற வியாக்கிரபாத முனிவர், இங்கிருந்து தில்லைத் திருத்தலம் எழுந்தருளி, அங்கு பதஞ்சலி முனிவரால் பூஜிக்கப்பட்ட இளமையாக்கியனாரையும் வழிபட்டுப் பேறுபெற்றார். ஆகவே இப்பெருமானுக்குத் **திருப்புலிப்பகவனார்** என்ற திருநாமமும் உண்டு. மூர்த்தி, தலம், தீர்த்தம் என்ற சிறப்புகளைப் பெற்றது இத்தலம்.  
எழுபதுக்கும் மேற்பட்ட கல்வெட்டுகள் இந்த கோயிலின் பழம் பெருமையை பறைசாற்றுகின்றன. அவை முதலாம் பராந்தக சோழனின் காலந்தொடங்கி பாண்டியர், பல்லவர், சம்புவராயர், விஜயநகரவேந்தர் ஆகியோரின் ஆட்சி காலங்களில் பொறிக்கப்பெற்றவையாகும். இக்கோயில் கி.பி.918 ஆம் ஆண்டில் தொண்டை மண்டல மன்னர்களால் கட்டி முடிக்கப்பட்டது.
# ஸ்கூபி-டூ

**ஸ்கூபி-டூ** (Scooby-Doo) என்பது ஒரு அமெரிக்க இயங்குபடத் தொடராகும். இது 1969 இல் இருந்து தற்போது வரை வெளியான பல்வேறு படத்தொடர்களின் கருப்பொருளாகும். முதலில் வெளியான *ஸ்கூபி-டூ வேர் ஆர் யூ* எனும் தொடர் ஹன்னா-பார்பரா இயக்ககத்திற்காக ஜோ ரூபி மற்றும் *கென் ஸ்பியர்ஸ்* என்போரால் உருவாக்கப்பட்டது. இதில் சித்தரிக்கப்படுவது - பிரெட் ஜோன்ஸ், டாப்னே ப்ளேக், வெல்மா டின்க்லீ, ஷேகி ராஜர்ஸ், மற்றும் இவர்களது ஸ்கூபி-டூ என்னும் பேசும் பழுப்பு கிரேட் டேன் நாய். இவர்கள் தங்கள் மர்ம-இயந்திரம் எனும் வாகனத்தில் மேற்கொள்ளும் சாகசங்கள் இந்த தொடரின் மத்திய அம்சமாகும்.  
இத்தொடர் குழந்தைகள் முதல் பெரியவர் வரை அனைவரிடமும் வரவேற்பைப் பெற்றது. இதைத் தொடர்ந்து பல்வேறு இணைத்தொடர்கள் வெளியாகின. மேலும் சில கதாபாத்திரங்கள் சேர்க்கப்பட்டு பல ஆண்டுகளாக வெற்றிகரமாக வெளியான ஸ்கூபி-டூ பல பரிசுகளையும் விருதுகளையும் வென்றுள்ளது.  
2013 இல் வெளியான கருத்துக்கணிப்பில் ஸ்கூபி-டூ சித்திரப்பட வரிசையில் 5ஆம் இடத்தைப் பிடித்தது.
# இரு கணங்களின் வித்தியாசம்

**இரண்டு கணங்களின் வித்தியாசம்** (*Difference of Two Sets*) அல்லது **சார் நிரப்பி** (Relative Compliment) என்பது A மற்றும் B என்ற வெற்றற்ற கணங்களில், A இல் உள்ள ஆனால் B அல்லாத அனைத்து உறுப்புகளின் தொகுப்பு ஆகும். இரண்டு கணங்களின் வித்தியாசம் என்பது A - B அல்லது A \ B ஆல் குறிக்கப்படும்.
# இரு கணங்களின் வித்தியாசம்

## குறியீட்டில் படித்தல்

குறியீட்டில்,
- A - B = {x : x Є A and x € B}
- B - A = {x : x Є B and x € A}
இங்கு "Є" என்பது ” இல் உள்ளது” (belongs to) என்ற பொருளிலும் "€" என்பது ”இல் இல்லை” என்ற பொருளிலும் அமைந்துள்ளது.
# இரு கணங்களின் வித்தியாசம்

## எடுத்துக்காட்டு

A = {2, 3, 5, 7, 11} மற்றும் B = {5, 7, 9, 11, 13} எனில்,
A - B = {2, 3}
# இரு கணங்களின் வித்தியாசம்

## பண்புகள்

1. A - B = B - A
1. A - B = B - A iff A = B
1. U - A = A'
1. U - A' = A
இங்கு "U" என்பது அனைத்து கணம் என்ற பொருளிலும் A' என்பது A இன் நிரப்பு கணம் என்ற பொருளிலும் அமைந்துள்ளது.
# லூப்பர் (திரைப்படம்)

***லூப்பர் ***(*Looper*), 2012 ஆம் ஆண்டில் வெளிவந்த ஒரு அமெரிக்க அறிவியல் புனைவுத் திரைப்படமாகும். இது ரயன் ஜான்சன் என்பவரால் இயக்கப்பட்டு, ரேம் பேர்க்மான் மற்றும் ஸ்டேர்ன் ஜேம்ஸ் ஆகியோரால் தயாரிக்கப்பட்டது. இதில் இப்ரூசு வில்லிசு, ஜோசப் கார்டன்-லெவிட், எமிலி பிளண்ட், பால் டானோ, நோவா சேகன். லூப்பர் எனப்படும் ஒப்பந்த கொலையாலர்களை காலத்தில் பின்னோக்கி அனுப்பி வைக்கும் சமூக விரோத அமைப்புகள் தான் இப்படத்தின் மையம்.
# வாழ்க்கைத் திறன்கள்

**வாழ்க்கைத் திறன்கள்** (*Life skills*) என்பது அன்றாட வாழ்க்கையின் தேவைகளையும், சவால்களையும் மனிதர்கள் திறம்பட சமாளிக்க உதவும் தகவமைப்பையும் நேர்மறையான நடத்தைகளையும் உதவும் பண்புகளாகும். இன்னும் வாழ்க்கைத்திறன் என்பதை **உளவியல் திறன்** என்றும் கூறலாம். தினசரி மனித வாழ்க்கையில் அவர்கள் சந்திக்கும் பிரச்சினைகள் மற்றும் கேள்விகளைக் கையாளப் பயன்படும் கல்வி அல்லது நேரடியான அனுபவத்தின் மூலம் பெறப்பட்ட மனிதத் திறன்களின் தொகுப்பாக இத்திறன்கள் கருதப்படுகின்றன. சமுதாய நெறிகள் மற்றும் சமூக எதிர்பார்ப்புகளை அடிப்படையாகக் கொண்டு இந்த நடத்தைகள் மற்றும் திறன்கள் ஒருவருக்கொருவர் மாறுபடும். சமுகத்தின் நல்வாழ்வுக்காகவும் தனிநபர்களின் தனித்தன்மைகளை வளர்த்துக் கொள்ளவும் உதவுகின்ற தனித்திறமைகள் யாவும் **வாழ்க்கைத்திறன்கள்** என்றே கருதப்படுகின்றன.
# வாழ்க்கைத் திறன்கள்

## வகைப்படுத்தல்

யுனிசெஃப் மதிப்பீட்டு அலுவலகம் இத்தகைய உளநல திறன்களின் "உறுதியான பட்டியல் ஏதுமில்லை எனக் கூறுகிறது.  
ஆயினும்கூட, யுனிசெஃப் உளவியல் மற்றும் சமூக திறன்களை பட்டியலிட்டுள்ளது. உதாரணமாக, முடிவெடுப்பது பெரும்பாலும் விமர்சன சிந்தனை ("என் விருப்பத்தேர்வுகள் என்ன?") மற்றும் மதிப்புகள் ("எனக்கு என்ன முக்கியம்?"), (நான் இதை எப்படி உணர்கிறேன்?) சார்ந்தவைகளே. இத்திறன்கள் சக்திவாய்ந்த நடத்தை விளைவுகளை உருவாக்குகிறது, குறிப்பாக இந்த அணுகுமுறை மற்ற உத்திகளால் ஆதரிக்கப்படுகிறது.  
இருப்பினும், உளவியல் திறன்கள் மற்றும் தனிமனித திறமைகள் ஆகியவை பொதுவாக கல்வியறிவு மற்றும் எண்னறிவு திறன்களுடன் இணைந்து செயல்படுகின்றன என்று யுனிசெப் மதிப்பிடுகிறது. கலாச்சாரத்திற்கு கலச்சாரம் மற்றும் வாழ்க்கை நிலைகளுக்கு ஏற்ப நெகிழ்ந்து கொடுக்கும் பண்பை இது பெற்றுள்ளதே இதற்கான காரணமாகும். கல்வி, சமூக மற்றும் உணர்வுப்பூர்வமான கற்றல் செயல்பாடுகளுக்கு இத்திறன்கள் உதவுகின்றன என்பதை யுனிசெப் ஏற்றுக் கொள்கிறது.. வாழ்க்கைத் திறன் என்பது பல்வேறு தயாரிப்பு முறைகளின் ஒரு தொகுப்பாகும். நகைச்சுவை, நிதித் திறன் போன்ற பல திறன்களை ஒரே சமயத்தில் உருவாகி திறமைகளாலும் பயிற்சியாலும் வளர்ச்சியடைகின்றன. நகைச்சுவை உணர்வு சூழ்நிலையை தன் கட்டுப்பாட்டிற்குள் வைத்துக் கொள்ளவும், அச்சூழ்நிலையை நல்லியல்பு நிலையை நோக்கி மாற்றிக்கொள்ளவும் ஒருவருக்கு உதவுகிறது. பயம், கோபம், மன அழுத்தம் ஆகியவற்றை புறந்தள்ளவும், மனிதன் ஒரு தரமான வாழ்க்கையை அடையவும் நகைச்சுவை உணர்வு அனுமதிக்கிறது
# வாழ்க்கைத் திறன்கள்

## வகைப்படுத்தல்

### முக்கிய வாழ்க்கை திறன்கள்

உலக சுகாதார அமைப்பின் டெல்பி முறை மூலம் அடையாளம் காணப்பட்ட முக்கியமான வாழ்க்கைத் திறன்களில் சில கீழே:
1. முடிவு செய்தல்
1. சிக்கல் தீர்வு
1. படைப்பாற்றல்
1. மாற்று சிந்தனை
1. தொடர்பாடல்
1. உறவு
1. சுய விழிப்புணர்வு
1. தன்னம்பிக்கை
1. புரிதல்
1. எதையும் தாங்கும் இதயம்
1. ஒன்றுபடுதல்  
K-12 க்காக வடிவமைக்கப்பட்ட வாழ்க்கைத் திறன்களுக்கான பாடத்திட்டம் வெற்றிகரமான சுதந்திரமான வாழ்க்கைக்குத் தேவையான தகவல்தொடர்பு மற்றும் நடைமுறை திறன்களை வலியுறுத்துகிறது, அதேபோல் தனி பயனாக்கப்பட்ட-கல்வித் திட்டம் (IEP) மூலம் உடல் வளர்ச்சி குறைபாடுகள் / சிறப்பு கல்வி பெறும் மாணவர்களுக்காக வடிவமைக்கப்பட்டுள்ளது.(IEP).
# வாழ்க்கைத் திறன்கள்

## பெற்றோரின் பங்களிப்பு

வாழ்க்கை திறன்கள் பெரும்பாலும் பெற்றோர்களால் மற்றும் ஆசிரியர்களால், மறைமுகமாக குழந்தைகளை கவனித்தல் மற்றும் அனுபவத்தின் மூலமோ அல்லது நேரடியாக ஒரு குறிப்பிட்ட திறனைக் கற்பிப்பதன் மூலமோ கற்றுக்கொடுக்கப்படுகிறது, பெற்றோர் பராமரிப்பு என்பது வாழ்க்கைத் திறன்களின் ஒரு குறிப்பிட்ட தொகுப்பாக கருதப்படுகிறது, இது ஒரு நபருக்கு இயற்கையாகவோ அல்லது கற்பிப்பதன் மூலமோ வரலாம். கருவுற்ற காலத்திலும் குழந்தை பிறந்த பின்னும் பெற்றோர் பராமரிப்பில் மேற்கொள்ள வேண்டிய வாழ்க்கைத் திறன்களை ஒரு நபருக்கு கற்பிப்பதன் மூலம் குழந்தை வளர்ச்சியில் ஒருங்கிணைந்த கூடுதல் வாழ்க்கைத் திறன்களை மேம்படுத்துகிறது, மேலும் பெற்றோர்கள் தங்களுடைய பிள்ளைகள் பெரியவர்களாகும் வரை வழிநடத்துவதன் வழியே நடத்தையின் வழியேயும் கற்பிக்கலாம்.  
பெற்றோரிடையே காணப்படும் குறைபாடுகள், விவாகரத்து, உளவியல் கோளாறுகள் அல்லது குழந்தைகள் தொடர்பான பிரச்சினைகள் (அதாவது போதைப்பொருள் பயன்பாடு அல்லது பிற ஆபத்தான நடத்தை போன்றவை) காரணமாக பாரம்பரிய குடும்ப கட்டமைப்புகள் மற்றும் ஆரோக்கியமான உறவுகள் முறிந்து போகும்போது பல வாழ்க்கைத் திறன்கள் சார்ந்த நிகழ்ச்சிகள் நடைபெறுகின்றன. உதாரணமாக, சர்வதேச தொழிலாளர் அமைப்பு, முன்னாள் குழந்தைப் தொழிலாளர்களுக்கும், இந்தோனேசியாவில் ஆபத்தான நிலையில் உள்ள குழந்தைகளுக்கும் குழந்தைத் துஷ்பிரயோகத்தின் மோசமான விளைவுகளைத் தவிர்ப்பதற்கு உதவுவதற்காகவும், வாழ்க்கைத் திறன்களைக் கற்பிக்கின்றது.
# தெளிவில்லாத் தர்க்கம்

தெளிவற்ற கணிதத்தில், **தெளிவற்ற** ஏரணம் (fuzzy logic ) என்பது பல மதிப்புள்ள தர்க்கத்தின் ஒரு வடிவமாகும், இதில் மாறிகளின் உண்மை மதிப்புகள் 0 மற்றும் 1 க்கு இடையில் எந்தவொரு மெய்யெண்ணாகவும் இருக்கலாம். பகுதி உண்மை என்ற கருத்தை கையாள இந்தத் ஏரணம் பயன்படுத்தப்படுகிறது, அங்கு உண்மை மதிப்பு முற்றிலும் உண்மை மற்றும் முற்றிலும் தவறானது என்பதாக இருக்கலாம். இதற்கு மாறாக, பூலியன் தர்க்கத்தில், மாறிகளின் உண்மை மதிப்புகள் முழு எண் 0 அல்லது 1 ஆக மட்டுமே இருக்கலாம்.  
லட்ஃபை ஸாடே ( Lotfi Zadeh ) மூலம் தெளிவற்ற தொகுப்பு கோட்பாடு என்ற முன்மொழிவுடன் தெளிவற்ற ஏரணம் என்ற வார்த்தை 1965 இல் அறிமுகப்படுத்தப்பட்டது. இருப்பினும் தெளிவற்ற ஏரணம்1920 களில் இருந்து முடிவில்லாத மதிப்பீட்டு ஏரணம் என குறிப்பாக லுகாசியாஸ் மற்றும் தார்ஸ்கி ஆகியோரால் ஆய்வு செய்யப்பட்டது.  
கட்டுப்பாட்டு கோட்பாட்டிலிருந்து செயற்கை அறிவுத்திறன் வரை, பல துறைகளுக்கு தெளிவற்ற ஏரணம் பயன்படுத்தப்படுகிறது.
# ஆசிரியர் கல்விக்கான தேசியக் கலைத்திட்ட வடிவமைப்பு 2009

**ஆசிரியர் கல்விக்கான தேசியக் கலைத்திட்ட வடிவமைப்பு 2009 ** (National Curriculum Framework for Teacher Education 2009) என்பது இந்திய அரசு அமைப்பான தேசிய ஆசிரியர் கல்விக் குழுமத்தால், தேசிய ஆசிரியர் கல்விச் சட்டம் ( #73, 1993) இன் கீழ் தேசிய ஆசிரியர் கல்விக்குத் தேவையான மாற்றங்களையும், புதுப்பித்தல்களையும் முன்மொழிவதற்காக அமைக்கப்பட்ட ஒரு கலைத்திட்ட வரைவாகும்.
# ஆசிரியர் கல்விக்கான தேசியக் கலைத்திட்ட வடிவமைப்பு 2009

## கட்டமைப்பின் வரலாறு

இக்கலைத்திட்ட வடிவமைப்பானது தேசிய ஆசிரியர் கல்விக் குழுமத்தால் பள்ளி ஆசிரியர், பட்டதாரி ஆசிரியர், முதுகலைப் பட்டதாரி ஆசிரியர், முனைவர் பட்டம் ஆகிய நிலைகளில் ஆசிரியர்களைப் பயிற்றுவிக்க தர மற்றும் அளவு மேம்பாட்டிற்கான கருத்துக்களை வழங்குவதற்காக உருவாக்கப்பட்டதாகும்.இதன் முந்தைய கலைத்திட்ட வடிவமைப்பானது 1978 இல் இதே குழுமத்தால் உருவாக்கப்பட்டது (அந்த நேரத்தில் அது ஒரு சுயாதீன அமைப்பாக இல்லாமல் ஒரு துறையாக இருந்தது). 1988 ஆம் ஆண்டில் தேசியக் கல்வியியல் ஆரய்ச்சி மற்றும் பயிற்சிக் குழுவால் தரமான ஆசிரியர் கல்விக்கான கலைத்திட்டம் உருவானது.
# ஆசிரியர் கல்விக்கான தேசியக் கலைத்திட்ட வடிவமைப்பு 2009

## கட்டமைப்பின் நோக்கங்கள்

வரைவுக் கலைத்திட்ட வடிவமைப்பின்படி பின்வரும் இலக்குகள் நிர்ணயிக்கப்பட்டுள்ளன.
- ஆசிரியர் கல்விக்கான பாடப்பொருள் குறித்த பார்வை
- தொடக்கப்பள்ளி ஆசிரியர் கல்விக்கான கல்விசார் பகுதிகள்
- நடப்பு ஆசிரியர் கல்வித் திட்டங்களின் மாதிரி மறுவடிவமைப்பு திட்டங்கள்
- திறன்களை வெளிக்கொணரும் ஆசிரியர்களை மதிப்பீடு செய்தல்
- பணியிடைப் பயிற்சி மற்றும் தொடர்ச்சியான தொழிற்திறன் மேம்பாடு
- ஆசிரியப் பயிற்றுநர்களைத் தயார்செய்தல்.
இந்த வரைவிலிருந்து உருவாக்கப்பட்ட ஆசிரியர் கல்விக்கான தேசிய பாடத்திட்டக் கட்டமைப்பு , ஆசிரியர் கல்வியின் ஆர்வமூட்டுதலின் தேவையின் முக்கியத்துவத்தினைக் காட்டுகிறது, இது பணிமுன் பயிற்சி மற்றும் பணியிடைப் பயிற்சிக்கான ஆசிரியர் கல்வி மற்றும் ஆசிரியர் பயிற்றுநர்களைத் தயார்படுத்துதல் ஆகியவற்றை உள்ளடக்கியுள்ளது. இதன்முழு ஆவணமும் கருத்து வரைபடமாகக் குறிப்பிடப்பட்டுள்ளது .
# துஷார நாடு

**துஷார நாடு** (Tushara Kingdom), பண்டைய சமசுகிருத மொழி இலக்கியமான மகாபாரத காவியத்தில், பரத கண்டத்திற்கு வடமேற்கில் தற்கால ஆப்கானித்தானத்தில் அமைந்திருந்ததாக கூறுகிறது. மேலும் துஷார நாட்டு மக்களை மிலேச்சர்கள் என்றும், போர்க்குணம் உடையவர்கள் என மகாபாரதம் வருணிக்கிறது.  
துஷாரர்கள், இந்து குஷ் – ஆமூ தாரியா ஆற்றிற்கு இடைப்பட்ட பகுதியான நடு ஆசியாவின் பாக்திரியா பகுதிகளைச் சேர்ந்தவர்கள். பாக்திரியாப் பகுதியைச் சேர்ந்த குசானர்கள் வட இந்தியாவை கி மு 30 முதல் கி பி 375 முடிய ஆண்டனர்.